**Pályázati felhívás**

**Alba Regia Felsőoktatási Ösztöndíj elnyerésére**

**Székesfehérvár Megyei Jogú Város Polgármestere** Székesfehérvár Megyei Jogú Város Önkormányzat Közgyűlésének az „Alba Regia” tanulmányi ösztöndíjról szóló 33/2016. (VIII. 19.) önkormányzati rendelete 12. § (2) bekezdése alapján **a 2024/2025-ös tanév 1. félévére nyilvános pályázatot hirdet Alba Regia Felsőoktatási Ösztöndíj elnyerésére.**

**1. Pályázati feltételek**

**1.1. Alba Regia Felsőoktatási Ösztöndíjban részesíthető az az első féléves hallgató, aki**

a) a tanulmányait **a 2024/2025-ös tanévben** kezdte meg

*aa)* a Budapesti Corvinus Egyetem székesfehérvári képzési helyszínén nappali alap- vagy mesterképzés (BA,BSc,MA,MSc) munkarendjében, vagy

*ab)* az Óbudai Egyetem Alba Regia Karán vagy az Óbudai Egyetem Keleti Károly Gazdasági Kara székesfehérvári képzési helyszínén nappali alap- vagy mesterképzés (BA, BSc, MA, MSc) munkarendjében, vagy

*ac)* a Kodolányi János Egyetem székesfehérvári képzési helyszínén nappali alapképzés (BA) munkarendjében valamely előadó-művészeti szakon, vagy

*ad)* a Kodolányi János Egyetem székesfehérvári képzési helyszínén nappali alapképzés (BA) munkarendjében az emberi erőforrások szakon vagy a közösségszervezés szakon vagy a pedagógia szakon vagy a szociális munka szakon,

b) aktív hallgatói jogviszonnyal rendelkezik, és

c)a pályázat benyújtásának határnapjáig a 25. életévét még nem töltötte be.

**1.2. Alba Regia Felsőoktatási Ösztöndíjban részesíthető az a nem első féléves hallgató, aki**

a) a tanulmányait **a 2024/2025-ös tanévben**

aa) a Budapesti Corvinus Egyetem székesfehérvári képzési helyszínén nappali alap- vagy mesterképzés (BA, BSc, MA, MSc) munkarendjében folytatja, vagy

ab) az Óbudai Egyetem Alba Regia Karán vagy az Óbudai Egyetem Keleti Károly Gazdasági Kara székesfehérvári képzési helyszínén nappali alap- vagy mesterképzés (BA, BSc, MA, MsC) munkarendjében folytatja, vagy

ac) a Kodolányi János Egyetem székesfehérvári képzési helyszínén nappali alapképzés (BA) munkarendjében valamely előadó-művészeti szakon folytatja azzal, hogy tanulmányait legkorábban a 2018/2019-es tanévben kezdte meg,

b)aktív hallgatói jogviszonnyal rendelkezik,

c)a pályázat benyújtását megelőző legutolsó aktív félévre vonatkozóan megszerezte a mintatanterv által az adott félévre előirányzott kreditmennyiség 90 %-át,

d) a pályázat benyújtását megelőző félévben a tanulmányi átlaga legalább 3,75 volt és

e) a pályázat benyújtásának határnapjáig a 25. életévét még nem töltötte be.

**1.3.** Az Alba Regia Felsőoktatási Ösztöndíjban szakonként azonos félévre beiratkozott hallgatók közül 2 - 2 fő részesíthető.

**2. A pályázat benyújtásának módja**

A pályázatot a Pályázati felhívás 1. mellékletében szereplő ***Pályázati Adatlap az „Alba Regia Felsőoktatási Ösztöndíj” igényléséhez* című teljes körűen kitöltött és aláírt formanyomtatványon**, zárt borítékban kell benyújtani: **postai úton** (cím: Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Iroda 8000 Székesfehérvár, Városház tér 1.), **vagy** **a** Polgármesteri Hivatal Városház tér 1. sz. alatti Portáján található **gyűjtőszekrénybe** **történő elhelyezéssel.**

**Figyelem! A Pályázati Adatlap kizárólag eredeti példányban nyújtható be.**

A pályázathoz csatolandó **mellékletek e-mailben is megküldhetők** az [albaregiaosztondij@pmhiv.szekesfehervar.hu](mailto:albaregiaosztondij@pmhiv.szekesfehervar.hu) e-mail címre, vagy másolati példányban papír alapon is benyújthatók **kizárólag abban az esetben**, **amennyiben** a Pályázati felhívás megjelenése és a pályázat benyújtására nyitva álló határidő utolsó napja közötti időszakban **veszélyhelyzet vagy járványügyi készültség** áll fenn.

Az e-mailen vagy másolatban benyújtott mellékletek esetén az Önkormányzat az eredeti okiratokat a pályázat benyújtásától számított 5 éven belül jogosult ellenőrizni.

A borítékon fel kell tüntetni a pályázó nevét, címét, valamint az „Alba Regia Felsőoktatási Ösztöndíjpályázat” megjelölést.

A felsőoktatási **Pályázati Adatlap** **beszerezhető** az érintett felsőoktatási intézményekben,   
illetve **letölthető** Székesfehérvár Megyei Jogú Város hivatalos honlapjáról: <http://www.szekesfehervar.hu/aktualis-palyazatok>

**3. A Pályázati Adatlaphoz csatolni kell**

a) az aktív hallgatói jogviszonyt igazoló irat eredeti példányát,

b) első féléves hallgatók pályázata esetében a felvételről szóló, a felvételi pontszámot is tartalmazó hivatalos értesítő másolatát, egyéb esetben az elektronikus leckekönyv – pályázat benyújtását megelőző félévről készített – törzskönyvi kivonatának a tanulmányi osztály által aláírt és lepecsételt eredeti példányát,

c) nem első féléves hallgató esetén a felsőoktatási intézmény igazolását arról, hogy a hallgató a pályázat benyújtását megelőző legutolsó aktív félévre vonatkozóan megszerezte a mintatanterv által az adott félévre előirányzott kreditmennyiség 90 %-át,

d) az ágazati és ágazaton kívüli szakmai érettségi vizsgatárgyak versenyén (a továbbiakban: ÁSZÉV) való részvétel esetén az elért helyezést igazoló okirat másolatát; a Tudományos Diákköri Konferencián (a továbbiakban: TDK) való részvétel esetén az elért helyezést igazoló okirat másolatát; az Országos Tudományos Diákköri Konferencián (a továbbiakban: OTDK) való részvétel esetén a részvételt vagy az elért helyezést vagy az elért különdíjat igazoló okirat másolatát, és

e) legalább B2 szintű, államilag elismert nyelvvizsgával való rendelkezése esetén a nyelvvizsga bizonyítvány – több nyelvvizsga esetén a bizonyítványok – másolatát.

**4. Érvénytelen a pályázat, ha**

1. nem a Pályázati felhívás 1.1. vagy 1.2. alpontjában felsorolt feltételeknek megfelelő hallgató nyújtotta be, vagy
2. a pályázati határidő lejártát követően érkezik be a Polgármesteri Hivatalba, vagy
3. **nem** a Pályázati felhívás 1. melléklete szerinti **teljes körűen** **kitöltött és aláírt** Pályázati Adatlapon nyújtották be, vagy
4. a 2024/2025-ös tanévben a tanulmányait első félévben megkezdő hallgató pályázata esetén a pályázó nem csatolta a Pályázati felhívás 3. pont a) – b) alpontjaiban felsorolt okiratok, egyéb esetben a 3. pont a) – c) alpontjaiban felsorolt okiratok valamelyikét.

**5. A pályázat Polgármesteri Hivatalba történő beérkezésének határideje**

**2024. szeptember 25.**

A határidő elmulasztása esetén a pályázó által benyújtott pályázat érvénytelen.

A határidő elmulasztása miatt igazolásnak nincs helye.

**6. A pályázat elbírálásának határideje**

2024. október 30.

Székesfehérvár Megyei Jogú Város Címzetes Főjegyzője az elbírálást követően a pályázat eredményéről írásban értesíti a pályázót a Pályázati Adatlapon megadott elérhetőségek valamelyikén. A nyertes pályázóval Székesfehérvár Megyei Jogú Város Önkormányzata ösztöndíj szerződést köt.

**7. A pályázat elbírálása**

Az Alba Regia Felsőoktatási Ösztöndíjban – az első féléves hallgatók pályázata kivételével – sorrendben a legmagasabb pontszámot elérő pályázók részesíthetők a Pályázati felhívás 1.3. alpontjában rögzített megosztásban. Pontegyenlőség esetén a jobb tanulmányi átlag szerint kell rangsorolni. Azonos tanulmányi átlaggal rendelkező pályázók közül a jobb kreditindex-átlaggal rendelkező pályázó részesül ösztöndíjban. Azonos kreditindex-átlaggal rendelkező pályázók közül az Ösztöndíj Munkacsoport sorsolást követően, annak eredménye szerint tesz javaslatot az ösztöndíjban részesíthető pályázó személyére.

Első féléves hallgatók pályázata esetében a Pályázati felhívás 1.3. pontjában rögzített megosztásban a legmagasabb pontszámot elérő pályázók részesülnek ösztöndíjban azzal, hogy a felvételi pontszámba bele kell számítani az ÁSZÉV-en elért helyezésért a Pályázati felhívás 2. mellékletében szereplő pontszámot. Azonos felvételi pontszám esetén a Pályázati felhívás 2. melléklete alapján a nyelvismeretért számított magasabb pontszám dönt. Amennyiben az azonos felvételi pontszámot elérő pályázók a nyelvismeretért számított azonos pontszámmal rendelkeznek, akkor az Ösztöndíj Munkacsoport sorsolást követően, annak eredménye szerint tesz javaslatot az ösztöndíjban részesíthető pályázó személyére.

A pályázat elbírálása során alkalmazandó pontozási rendszert a Pályázati felhívás 2. melléklete tartalmazza. Az ÁSZÉV, TDK vagy OTDK versenyen való részvétel esetén a Pályázati felhívás   
2. mellékletében szereplő pontszámok az ösztöndíj pályázat során egy alkalommal, a versenyen való részvételt közvetlenül követő pályázati eljárás során érvényesíthetők.

A pontszámításnál az okirattal nem bizonyított pontszámot figyelmen kívül kell hagyni.

**8. Az Alba Regia Felsőoktatási Ösztöndíj összege a 2024/2025-ös tanév 1. félévére: 100.000,- Ft.**

Az ösztöndíj folyósítása egy összegben, a Pályázati Adatlapon megjelölt folyószámlára átutalással történik a teljes körűen aláírt ösztöndíj szerződés Polgármesteri Hivatalba történő érkezését követő   
15 napon belül.

**9. Az ösztöndíjra való jogosultság megszűnik, amennyiben**

1. a hallgató a pályázati eredményről szóló értesítéstől számított 60 napon belül nem köti meg az ösztöndíj szerződést,
2. a hallgató hallgatói jogviszonya a megállapított, adott félévre szóló ösztöndíj időtartama alatt megszűnik, vagy
3. a hallgató a pályázati eljárás során valótlan adatot közölt.

**A hallgató a jogalap nélkül felvett ösztöndíjat egy összegben, a visszafizetés elrendeléséről szóló értesítés kézhezvételétől számított 30 napon belül köteles visszafizetni.**

**FIGYELEM!**

* **A Pályázati Adatlap minden pontjának pontos és olvasható kitöltése kötelező!**   
  Nemleges választ kihúzással kell jelezni.
* Nyertes pályázat esetén az ösztöndíjszerződések személyesen kerülnek átadásra.
* A pályázati eljárás során **hiánypótlásra egy alkalommal van lehetőség**. A hiánypótlásra való felszólítás kizárólag e-mailen történik a pályázati adatlapon megadott e-mail címen.   
  **Nem olvasható vagy hiányos e-mail cím esetén hiánypótlás kiküldésére nincs mód.**   
  A hiánypótlásra biztosított beérkezési határidő az e-mail megküldésétől számított legfeljebb  
  5 nap.
* A kötelezően csatolandó mellékleteken túl egyéb irat, dokumentum a pályázat elbírálása során nem kerül figyelembevételre. A kötelező mellékleteken felüli személyes adatokat tartalmazó iratok benyújtása szükségtelen!

A pályázattal kapcsolatos személyes adatok kezeléséről a Pályázati felhívás 3. mellékletét képező **Adatkezelési tájékoztató** rendelkezik, amely elérhető a [www.szekesfehervar.hu/adatvedelem](http://www.szekesfehervar.hu/adatvedelem) oldalon.

**További információ** az [albaregiaosztondij@pmhiv.szekesfehervar.hu](mailto:albaregiaosztondij@pmhiv.szekesfehervar.hu) e-mail címen vagy Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Irodáján Bakos Erikától kérhető (tel.: 06 (22) 537-176).

Székesfehérvár, 2024.

**Székesfehérvár Megyei Jogú Város**

**Polgármestere**